Държавен вестник, бр. 58, 2015 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  58
ПОСТАНОВЛЕНИЕ № 197
ОТ 27 ЮЛИ 2015 Г.
за приемане на Правилник за функциите, 
задачите и устройството на Националния 
център по наркомании
МИНИСТЕРСКИЯТ СЪВЕТ
П О С Т А Н О В И :
Член единствен. Приема Правилник за 
функциите, задачите и устройството на На­
ционалния център по наркомании.
Заключителна разпоредба
Параграф единствен. Отменя се Правилни­
кът за функциите, задачите и устройството на 
Националния център по наркомании, приет с 
Постановление № 69 на Министерския съвет 
от 2001 г. (обн., ДВ, бр. 29 от 2001 г.; изм. и 
доп., бр. 3 от 2005 г. и бр. 46 от 2006 г.).
Министър-председател: 
Бойко Борисов
За главен секретар на Министерския съвет: 
Веселин Даков
ПРАВИЛНИК
за функциите, задачите и устройството на 
Националния център по наркомании
Раздел I
Общи положения
Чл. 1. С правилника се уреждат функции­
те, задачите и устройството на Националния 
център по наркомании, наричан по-нататък 
„Центъра“.
Чл. 2. Центърът е юридическо лице на 
бюджетна издръжка със седалище в София и 
е второстепенен разпоредител с бюджет към 
министъра на здравеопазването.
Чл. 3. Приходите на Центъра се формират от:
1. субсидии от държавния бюджет;
2. дарения и завещания;
3. услуги, осъществявани от Центъра, по­
искани от физически или юридически лица; 
4. научноизследователска и експертна 
дейност;
5. такси за участие в специализирано обу­
чение, провеждано от Центъра;
6. международни проекти и програми.
Раздел II
Функции и задачи
Чл. 4. (1) Центърът осъществява:
1. координация и методическо ръководство 
по проблемите на употребата, злоупотребата и 
зависимостта от наркотични вещества, вклю­
чително на дейностите, свързани с превенция 
на употребата на наркотични вещества, с лече­
ние и психосоциална рехабилитация на лица, 
злоупотребяващи или зависими от наркотични 
вещества, както и намаляване на вредите от 
употребата на наркотични вещества;
2. специализиран контрол на лечебната 
дейност, осъществявана от програмите за 
лечение на лица, злоупотребяващи или за­
висими от наркотични вещества;
3. експертна дейност в областта на нар­
команиите;
4. научни изследвания в областта на зло­
употребата и зависимостите от наркотични 
вещества;
5. участие в подготовката на проекти на 
нормативни актове в областта на наркотич­
ните вещества и прекурсорите;
6. участие в научни форуми от национално 
и международно значение по проблемите на 
наркоманиите;
7. методическо ръководство по отношение 
на изграждането и развитието на национална 
публична информационна система по пробле­
мите, свързани с наркотиците;
8. функции на Национален фокусен център 
за наркотици и наркомании;
9. представителство на Република България 
в обединената европейска информационна 
система в областта на наркотиците и нарко­
маниите.
(2) Центърът осъществява своята дейност 
самостоятелно и в сътрудничество с остана­
лите здравни и лечебни заведения, както и с 
други ведомства, организации и институции.
(3) Центърът осъществява дейността си 
в съответствие със Закона за контрол вър­
ху наркотичните вещества и прекурсорите, 
нормативните актове по прилагането му и 
действащите национални и международни 
стандарти в областта на превенцията, ле­
чението и психосоциалната рехабилитация 
на лица, злоупотребяващи или зависими от 
наркотични вещества.
Раздел III
Ръководство на Центъра
Чл. 5. (1) Центърът се ръководи и пред­
ставлява от директор. 
(2) Директор на Центъра може да е лице с 
образователно-квалификационна степен „ма­
гистър“ по медицина, с призната специалност 
по психиатрия и с квалификация по здравен 
мениджмънт.
(3) Директорът заема длъжността въз ос­
нова на конкурс, проведен по реда на Кодекса 
на труда от министъра на здравеопазването. 
Трудовият договор се сключва с министъра 
на здравеопазването.
Чл. 6. Директорът:
1. ръководи, контролира и отговаря за 
цялостната дейност на Центъра;